Čehoslovākijas Sociālistiskā Republika
Čehoslovākijas Sociālistiskā Republika (čehu un slovāku: Československá socialistická republika) bija PSRS kontrolēta sociālistiska valsts, kas oficiāli pastāvēja no 1960. līdz 1990. gadam, lai arī reālā komunistu vara valstī sākās 1948. gada 25. februārī, un tā paša gada maijā tika pieņemta konstitūcija, kas pasludināja "tautas demokrātijas" valsts izveidošanu. No 1948. līdz 1960. gadam valsts nosaukums bija Čehoslovākijas Republika (čehu un slovāku: Československá republika).